今日同朋友去完銅鑼灣工展會，行到攰就搵個地方坐吓傾吓計，突然間諗起銅鑼灣有一間排隊排到傻嘅台灣餐廳，就同個朋友去試吓啦，因為當時係五點幾六點，應該唔會有人排隊，好！一於撞下運氣啦，又真係冇咁多人排隊喎，大概等左20分鐘就有位啦，之前聽啲朋友講平時要成個幾鐘至入到去，入到去侍應生同我地講用餐時間係個半鐘頭，都OK呀！見到個餐牌好多嘢都想食，我地揀咗每人一杯咖啡，兩個甜品，一齊分享，咖啡香醇，甜品都好好味！